[{"text_idx": "#000003", "text": "20:1Bwrlwm y BaeCyfoesDiwylliantFfordd o FywLlyfrauPabell RocPortreadSteil"}, {"text_idx": "#000006", "text": "Bydd yr Eisteddfod yn cael ei chynnal yn Sir Benfro ddydd Sadwrn (Tachwedd 19), ac mae\u2019r Goron a\u2019r Gadair newydd gael eu dadorchuddio"}, {"text_idx": "#000008", "text": "Abergwaun fydd cartref yr eisteddfod eleni, ac mae\u2019r trefnwyr yn edrych ymlaen at gael ei chynnal heb gyfyngiadau am y tro cyntaf ers 2019."}, {"text_idx": "#000009", "text": "Cafodd yr eisteddfod ei chynnal ym Mhontrhydfendigaid y llynedd, ond fe wnaeth cyfyngiadau Covid-19 effeithio rywfaint ar y trefniadau."}, {"text_idx": "#000012", "text": "\u201cMae\u2019r Eisteddfod yn dechrau am 10 y bore, ac mae llond diwrnod a nos o gystadlu brwd."}, {"text_idx": "#000014", "text": "\u201cBydd Llywydd y Diwrnod, sef Sia\u0302n Griffiths, yn gwneud anerchiad am 4 o\u2019r gloch ac wedyn, am 6:30 bydd seremoni\u2019r Cadeirio a\u2019r Coroni \u2013 bydd honno\u2019n uchafbwynt."}, {"text_idx": "#000016", "text": "\u201cDoedd ddim cystadleuaeth co\u0302r i\u2019w chael llynedd oherwydd cyfyngiadau Covid, felly eleni fydd y flwyddyn gyntaf i hwnna fod yn o\u0302l."}, {"text_idx": "#000018", "text": "\u2018Elfen o Sir Benfro\u2019 yn y gwobrau"}, {"text_idx": "#000020", "text": "\u201cRoedd e\u2019n dipyn o fraint i wneud y Gadair yn enwedig gan taw Sir Benfro sydd yn cynnal ac yn gwesteio Eisteddfod Cymru eleni,\u201d meddai Tomos Lewis, sy\u2019n byw yn Llanglydwen ac sy\u2019n is-gadeirydd Clybiau Ffermwyr Ifanc Sir Benfro eleni hefyd, wrth golwg360."}, {"text_idx": "#000022", "text": "\u201cRoeddwn i mo\u2019yn gwneud yn siw\u0302r bod elfen o Sir Benfro i\u2019r Gadair, felly penderfynais i\u2019n diwedd fynd am Gofeb Waldo Williams fel ysbrydoliaeth i sia\u0302p y Gadair."}, {"text_idx": "#000023", "text": "\u201cYn amlwg, Waldo Williams, mae\u2019n un o feirdd enwocaf Sir Benfro a Chymru, ac roeddwn i mo\u2019yn rhyw fath o elfen fel yna i fod yn berthnasol i\u2019r Gadair, yn enwedig gan mai Cadair ar gyfer y gerdd yw hi."}, {"text_idx": "#000024", "text": "\u201cFe wnes i edrych ar y sia\u0302p a thrio efelychu\u2019r sia\u0302p yng nghefn y Gadair.\u201d"}, {"text_idx": "#000025", "text": "Mae Tomos Lewis wedi bod wrthi\u2019n creu\u2019r Gadair, sydd wedi cael ei noddi gan Chwarel ac Olew Trefigin, ers tua chanol mis Medi, a derw ydy\u2019r pren ar ei chyfer."}, {"text_idx": "#000028", "text": "\u201cElfen arall o Sir Benfro, mae clustog arni sydd wedi cael ei wneud o garthen Melin Tregwynt, ac mae rheina yn lliwiau\u2019r Sir \u2013 sef glas a melyn."}, {"text_idx": "#000029", "text": "Delme Harris, Llywydd y Sir, sydd wedi noddi\u2019r deunydd, ac mae carthen Melin Tregwynt wedi cael ei defnyddio i greu clustog i ddal y Goron, sydd wedi\u2019i noddi gan MDS Distribution Limited, hefyd."}, {"text_idx": "#000030", "text": "Cegin Medi: Frittata i\u2019r teulu\nBeirniadu Croeso Cymru am ddefnyddio enw Saesneg ar ynys ger Harlech\n\u201cColled aruthrol\u201d ar o\u0302l yr actor Dafydd Hywel, sydd wedi marw\u2019n 77 oed\n\u201cDydy\u2019r Cymry erioed wedi parchu fi a rhoi cyfle i mi ganu yma o gwbl\u201d\n\u201cPam fod rhaid newid bob dim?\u201d"}, {"text_idx": "#000042", "text": "Dwi wedi anghofio fy nghyfrinair"}]